KOMISSION ASETUS (EY) N:o 588/96,
annettu 2 päivänä huhtikuuta 1996,
asetuksesta (EY) N:o 1372/95 poikkeamisesta siipikarjanliha-alan vientitodistusten antopäivän osalta viikolla 8 päivästä 14 päivään huhtikuuta 1996
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna komission asetuksella (EY) N:o 2916/95 (2), ja erityisesti sen 3 artiklan 2 kohdan ja 8 artiklan 12 kohdan,
sekä katsoo, että
komission asetuksessa (EY) N:o 1372/95 (3), sellaisena kuin se on viimeksi muutettuna asetuksella (EY) N:o 180/96 (4), vahvistetaan yksityiskohtaiset säännöt siipikarjanliha-alan vientitodistusjärjestelmän soveltamisesta,
asetuksessa (EY) N:o 1372/95 säädetään, että vientitodistukset siipikarjanliha-alan tuotteille annetaan todistushakemusten jättöviikkoa seuraavana maanantaina, jos komissio ei välillä toteuta erityistoimenpiteitä; 1 päivästä 7 päivään huhtikuuta 1996 esiintyy hallinnollisia vaikeuksia, ja sen vuoksi on tarpeen siirtää tämän viikon kuluessa jätettyjen hakemusten määräaika keskiviikkoon 10 päivään huhtikuuta 1996, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1372/95 3 artiklan 3 kohdasta poiketen siinä tarkoitetut todistukset, joiden hakemukset on jätetty 1 päivänä huhtikuuta 1996 alkavalla ja 7 päivänä huhtikuuta 1996 päättyvällä viikolla, annetaan keskiviikkona 10 päivänä huhtikuuta 1996, jos komissio ei ennen sitä toteuta yhtäkään mainitun asetuksen 3 artiklan 4 kohdassa tarkoitetuista erityistoimenpiteistä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä huhtikuuta 1996.